รู้สึกเบื่อชีวิต หงุดหงิดง่าย เหนื่อนล้าและอ่อนพลีย ง่วงตลอดเวลาทั้งๆที่ก็นอนเร็ว นอนหลับได้ทุกเวลาถึงขั้นนอนในโรงอาหารและในแถวหน้าเสาธงไม่อยากเป็นเเบบนี้เลย เเบบว่าพอเครียดๆก็จะนอน ไม่ค่อยอยากเจอผู้คน นอกจากไปเรียน ไม่มีความมั่นใจในตัวเองเลยค่ะรู้สึกว่าตัวเองทำอะไรผลลัพธ์มันไม่เคยเหมือนคนอื่นๆที่เขาทำกัน รู้สึกว่าตัวเองไม่มีอะไรดีเลย คิดมาก ไม่ชอบเวลาเสียงดังค่ะแปลกมากทั้งที่ก่อนหน้าก็ไม่ได้รู้สึกว่ารำคาญอะไร เวลาท่องอะไรจะจำง่ายแต่พอท่องปุ๊ปออกมาลืมเลยค่ะ เริ่มเป็นแบบนี้ตั้งแต่พ่อเสียชีวิต1-2ปีค่ะ เป็นมาหลายเดือนเเล้วมาเดือนนี้รู้สึกมันหนักขึ้นมากเลย มีปัญหาครอบครัวกับการเรียนด้วยค่ะ อยากทราบว่ามันเป็นปกติของโฮร์โมนวัยรุ่นรึปล่าวค่ะ #ปล.พักหลังขาดเรียนบ่อยมากอาทิต1 ต้องมีวันขาด2-3วัน รู้สึกไม่อยากออกไปไหนเลยค่ะ
สวัสดีค่ะ อาการเหนื่อยล้า อ่อนเพลีย เก็บตัว อาจเป็นสัญญาณเบื้องต้นของโรคซึมเศร้าหรือภาวะซึมเศร้า หรือการเปลี่ยนแปลงทางอารมณ์หลังการเสียบุคคลที่รักไป อาจมีอาการดังกล่าวได้ แต่ไม่ควรเป็นเรื้อรังเป็นปี และส่งผลต่อการใช้ชีวิตหากมีอาการดังกล่าวมากกว่า 2 สัปดาห์ติดต่อกันไม่หายไป แนะนำไปพบจิตแพทย์เพื่อประเมินสภาพจิตใจเบื้องต้นว่าน่าจะเข้ากับกลุ่มอาการได้มากที่สุด หากพบว่าเป็นโรคซึมเศร้าจริงอาจจ่ายยาต้านเศร้าร่วมกับทำจิตบำบัดค่ะการดูแลตัวเองเบื้องต้น พยายามหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้น